b"\n_START_ARTICLE_\nPearl Jam\n_START_SECTION_\nOppstarten 1984 - 1990\n_START_PARAGRAPH_\nStone Gossard og Jeff Ament jobbet i rekke av band f\xc3\xb8r de ble med i Pearl Jam. Det f\xc3\xb8rste bandet de jobbet med var Green River sammen med Mark Arm og Steve Turner som er n\xc3\xa5 i Mudhoney. N\xc3\xa5r Green River slo opp i 1987 p\xc3\xa5grunn av deres forskjellige retninger og ideer begynte Stone og Jeff og jobbe sammen med Andrew Wood som p\xc3\xa5 den tiden jobbet med bandet Malfunkshun. De startet bandet Mother Love Bone og begynte \xc3\xa5 spille inn demoer sammen. I 1990 ga bandet ut sitt debutalbum, Apple, som ble gitt ut fire m\xc3\xa5nender etter at Andrew Wood d\xc3\xb8de av en overdose. _NEWLINE_Etter dette begynte Jeff og Stone og lete etter musikere til et nytt band. Etterhvert kom de i snakk med Chris Cornell, som p\xc3\xa5 den tiden jobbet sammen med Soundgarden. Chris hadde v\xc3\xa6rt romkompisen til Andrew f\xc3\xb8r han d\xc3\xb8de, og han ville lage et band dedikert til hans minne. Dette bandet ble etter hvert kalt Temple of the Dog. Der m\xc3\xb8tte de Mike McCready, Eddie Vedder og Matt Cameron. Jeff og Stone begynte \xc3\xa5 jobbe sammen med Mike og Eddie p\xc3\xa5 deres nye album. Matt ble bandets trommeslager etter at Soundgarden oppl\xc3\xb8stes. Etter en lang tid med arbeid ga bandet ut sitt debutalbum Ten.\n_START_SECTION_\nTen\n_START_PARAGRAPH_\nI 1991 ga Pearl Jam ut sitt mest kjente album, Ten. Albumet ble gitt ut samme \xc3\xa5r som Nirvanas Nevermind og Soundgardens Badmotorfinger. Dette \xc3\xa5ret ble senere referert til som \xc2\xabthe grunge explosion\xc2\xbb fordi alle de st\xc3\xb8rste grungebandene ga ut noen av deres beste album det \xc3\xa5ret. Ten ble en stor suksess, og var det albumet som startet Pearl Jams karri\xc3\xa8re. Albumet var p\xc3\xa5 Billboard 200-listen i nesten 2 \xc3\xa5r, noe som er det lengste for et grunge-album. Det ble gitt ut fire singler; \xc2\xabAlive\xc2\xbb, \xc2\xabEven Flow\xc2\xbb, \xc2\xabJeremy\xc2\xbb og \xc2\xabOceans\xc2\xbb, som alle solgte godt, men av disse ble \xc2\xabJeremy\xc2\xbb og \xc2\xabAlive\xc2\xbb de mest popul\xc3\xa6re. \xc2\xabJeremy\xc2\xbb ble nominert til en Grammy. Albumet har blitt sertifisert til 12x platina av The RIAA.\n_START_SECTION_\nVs.\n_START_PARAGRAPH_\nVs. er det andre studioalbumet fra Pearl Jam. Vs. ble en stor suksess for bandet. Albumet kom p\xc3\xa5 1.-plass p\xc3\xa5 Billboard 200 og holdt plassen i 5 hele uker. Det ble gitt ut fire singler fra albumet; \xc2\xabGo\xc2\xbb, \xc2\xabDaughter\xc2\xbb, \xc2\xabAnimal\xc2\xbb og \xc2\xabDissident\xc2\xbb, som alle gjorde en bra figur kommersielt. Det som var overraskende var at det ikke hadde blitt lagd en eneste musikkvideo til singlene. Albumet har blitt sertifisert 7x platina av The RIAA.\n_START_SECTION_\nVitalogy\n_START_PARAGRAPH_\nVitalogy er Pearl Jam sitt tredje studioalbum og ble gitt ut i 1994. Sangen \xc2\xabSpin the Black Circle\xc2\xbb vant en Grammy for \xc2\xabBest Hard Rock Performance\xc2\xbb i 1996. Dette er den eneste Grammyen bandet har vunnet. Albumet ble en stor suksess, og ble Pearl Jam sitt siste store studioalbum til deres comeback-album Pearl Jam ble gitt ut i 2006. Det ble gitt tre singler fra albumet; \xc2\xabSpin the Black Circle\xc2\xbb, \xc2\xabNot for You\xc2\xbb og \xc2\xabImmortality\xc2\xbb som alle solgte bra. Det ble heller ikke lagd noen musikkvideoer til disse singlene. Albumet har blitt sertifisert til 5x platina av The RIAA.\n_START_SECTION_\nNo Code\n_START_PARAGRAPH_\nNo Code er bandets fjerde studioalbum. Albumet ble det siste som kom p\xc3\xa5 1.-plass p\xc3\xa5 Billboard 200 f\xc3\xb8r Pearl Jam, og singlen \xc2\xabWho You Are\xc2\xbb var bandets siste som kom p\xc3\xa5 1.-plass p\xc3\xa5 \xc2\xabModern Rock Tracks\xc2\xbb helt til singelen \xc2\xabWorld Wide Suicide\xc2\xbb greide det i 2006.\n_START_SECTION_\nYield\n_START_PARAGRAPH_\nYield er det femte studioalbumet fra Pearl Jam. Etter at albumet ble gitt ut sluttet Jack Irons i bandet. Yield var det f\xc3\xb8rste Pearl Jam albumet siden Ten som ikke kom p\xc3\xa5 1.-plass p\xc3\xa5 Billboard 200. Bandet lagde deres f\xc3\xb8rste musikkvideo siden 1992 til sangen \xc2\xabDo The Evolution\xc2\xbb. \xc2\xabDo The Evolution\xc2\xbb og albumet Yield ble nominert til Grammy. Det ble gitt ut to singler fra albumet, \xc2\xabGiven to Fly\xc2\xbb og \xc2\xabWishlist\xc2\xbb. \xc2\xabGiven To Fly\xc2\xbb kom p\xc3\xa5 1.-plass p\xc3\xa5 \xc2\xabMainstream Rock Tracks\xc2\xbb. Yield har blitt sertifisert til platina av The RIAA.\n_START_SECTION_\nBinaural\n_START_PARAGRAPH_\nBinaural er det sjette studioalbumet fra Pearl Jam. P\xc3\xa5 dette tidspunkte hadde Matt Cameron fra Soundgarden blitt bandets nye trommeslager. Sangen \xc2\xabGrievance\xc2\xbb ble nominert til en Grammy. Det ble gitt ut to singler; \xc2\xabNothing As It Seems\xc2\xbb og \xc2\xabLight Years\xc2\xbb. Binaural er et veldig eksperimentelt album og i mange av sangene er det like sjangertrekk med Art rock. Albumet er sertifisert til gull av The RIAA.\n_START_SECTION_\nRiot Act\n_START_PARAGRAPH_\nRiot Act er det syvende studioalbumet til Pearl Jam, og ble gitt ut i 2002. Dette er det siste studioalbumet utgitt p\xc3\xa5 Epic Records. Albumet er mer folk rock-inspirert og eksperimentelt enn de forrige Pearl Jam-albumene, men albumet gjorde det ikke bra kommersielt. Det ble gitt ut to singler; \xc2\xabI am mine\xc2\xbb og \xc2\xabSave You\xc2\xbb.\n_START_SECTION_\nPearl Jam\n_START_PARAGRAPH_\nPearl Jam er det \xc3\xa5ttende studioalbumet til Pearl Jam og blir av mange sett p\xc3\xa5 som platen som bragte bandet tilbake til et st\xc3\xb8rre publikum. Albumet er det f\xc3\xb8rste siden No Code som erobret 1.-plassen p\xc3\xa5 Billboard 200. Albumet er mye tyngre enn de andre Pearl Jam-albumene. Albumet er det f\xc3\xb8rste som ble utgitt p\xc3\xa5 plateselskapet J Records. Albumet har noen ganske politiske sanger som for eksempel \xc2\xabWorld Wide Suicide\xc2\xbb, som handler om Irak-krigen og deres synspunkter om krigen. Musikkstilen p\xc3\xa5 dette albumet er en ny tiln\xc3\xa6rming til grunge. Det ble gitt ut to singler fra albumet; \xc2\xabWorld Wide Suicide\xc2\xbb og \xc2\xabLife Wasted\xc2\xbb, singlen \xc2\xabWorld Wide Suicide\xc2\xbb var den f\xc3\xb8rste singelen siden \xc2\xabWho You Are\xc2\xbb som kom p\xc3\xa5 1.-plass p\xc3\xa5 \xc2\xabModern Rock Tracks\xc2\xbb. Etter at albumet ble gitt ut dro bandet p\xc3\xa5 en lang turne.\n_START_SECTION_\nBackspacer\n_START_PARAGRAPH_\nBackspacer er Pearl Jams niende studioalbum, og var det f\xc3\xb8rste albumet som gikk rett inn p\xc3\xa5 f\xc3\xb8rsteplass p\xc3\xa5 Billboard p\xc3\xa5 13 \xc3\xa5r. Albumet ble produsert av Brendan O'Brien, et samarbeid som ikke har funnet sted siden innspillingen av Yield. Backspacer er i st\xc3\xb8rre grad i kontakt med det lydbildet bandet hadde p\xc3\xa5 1990-tallet enn hva albumet Pearl Jam er, og bandet opplevde en mye st\xc3\xb8rre kommersiell suksess med dette albumet."